title: Aldeya
text: Una aldeya ye un nuclio de población con poca chent y sin de churisdicción propia.
  
  A parabra provién de l'arabe ad-day'a que significa "mas", y que encara s'emplega en Sobrarbe.
  
  As aldeyas d'o Sistema Iberico 
  
  En o Sistema Iberico as aldeyas dependeban d'una ciudat con fuero d'Estremadura (Calatayú, Daroca, Teruel, y Albarracín), y se confederaban formando a institución de Comunidat d'aldeyas en oposición a ixas ciudaz. As pasturas yeran comunals. I heba poca nobleza y ixo explica o poco patrimonio monumental que tienen ixas aldeyas en comparanza con os lugars y lugarons que formoron parte de senyorías u comandas d'ordens militars.
  
  O toponimos Aldeyuela ye present en a Comunidat de Calatayú, en a Comunidat de Daroca y en a Comunidat de Teruel.
  
  As aldeyas en Asturias 
  En o este y l'ueste d'Asturias bi ha una alta proporción de chicoz propietarios con predominio d'o minifundio y población dispersa. Bi ha habito una emigración ta zonas industrials en os anyos 1950 d'o sieglo XX orichinando una población por un regular mes viella y con uns nivels de renda inferiors a los d'as zonas urbanas. Agora con o turismo rural preban de reactivar as aldeyas y las casas tradicionals esdevienen casas acondicionatas pa o turismo u residencias secundarias.
  
  Cheografía humana
  
  he:כפר#כפר מסורתי וכפריר